
Liszt és kenyér, őrlési kisérletek a római kézimalommal

Az emberiség történetét a neolitikum óta végigkíséri a gabonafélék fogyasztása. Alapélelmiszer, ezért termesztése, feldolgozása, tárolása, felhasználása létfontosságú volt a Római Birodalomban is. Ebben a dolgozatban egy gabona őrlésére kifejlesztett házieszközt, a római kézimalmot, technikai sajátosságainak jellemzőit, ezek fejlődését, valamint az eszköz hatásfokát vizsgáltam. Ehhez röviden összefoglaltam az erre vonatkozó szakirodalmi forrásokat, megvizsgáltam a mikházi római kori malomkő leletanyagot, és őrlési kísérleteket végeztem egy II. századi római kézimalom replikájával. Célom az volt, hogy rávilágítsak arra, hogyan vált a rómaiaknak köszönhetően ez a házieszköz annyira tökéletessé, hogy mind a mai napig változatlanul megőrizte technikai jellemzőit.



